CELEX: 31992R3133
Language: el
Date: 1992-10-29 00:00:00
Title: Κανονισμός (ΕΟΚ) αριθ. 3133/92 της Επιτροπής της 29ης Οκτωβρίου 1992 για τον καθορισμό της τιμής εισόδου όσον αφορά ορισμένα οπωροκηπευτικά, καταγωγής τρίτων χωρών της Μεσογείου

Avis juridique important

|

31992R3133

Κανονισμός (ΕΟΚ) αριθ. 3133/92 της Επιτροπής της 29ης Οκτωβρίου 1992 για τον καθορισμό της τιμής εισόδου όσον αφορά ορισμένα οπωροκηπευτικά, καταγωγής τρίτων χωρών της Μεσογείου  

Επίσημη Εφημερίδα αριθ. L 313 της 30/10/1992 σ. 0018 - 0020

ΚΑΝΟΝΙΣΜΟΣ (ΕΟΚ) αριθ. 3133/92 ΤΗΣ ΕΠΙΤΡΟΠΗΣ  της 29ης Οκτωβρίου 1992  για τον καθορισμό της τιμής εισόδου όσον αφορά ορισμένα οπωροκηπευτικά καταγωγής τρίτων χωρών της ΜεσογείουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3488/89 του Συμβουλίου της 21ης Νοεμβρίου 1989 για τον καθορισμό του τρόπου αποφάσεως σχετικά με ορισμένες διατάξεις που προβλέπονται για τα γεωργικά προϊόντα στο πλαίσιο των μεσογειακών συμφωνιών (1), και ιδίως το άρθρο 2,  Εκτιμώντας:  ότι, σύμφωνα με τις συμφωνίες που έχουν συναφθεί με διάφορες τρίτες χώρες της Μεσογείου, η Κοινότητα μπορεί να αποφασίσει τον καθορισμό της τιμής εισόδου για ορισμένα οπωροκηπευτικά που κατάγονται από τις χώρες αυτές, λαμβάνοντας υπόψη τους ετήσιους  ισολογισμούς των συναλλαγών ανά προϊόν και ανά χώρα, κατ' εφαρμογή του κανονισμού (ΕΟΚ) αριθ. 451/89 του Συμβουλίου της 20ής Φεβρουαρίου 1989 που αφορά τη διαδικασία που πρέπει να εφαρμόζεται σε ορισμένα γεωργικά προϊόντα καταγωγής διαφόρων τρίτων χωρών  της Μεσογείου (2)-  ότι, από την εξέταση των προοπτικών εξέλιξης των εξαγωγών από τις τρίτες χώρες της Μεσογείου υπό το φως της εξέλιξης του συνόλου της κοινοτικής αγοράς διαπιστώνεται η ανάγκη διαφοροποίησης της τιμής εισόδου για τα πορτοκάλια, τις κλημεντίνες, τα  μανταρίνια και τα άλλα παρόμοια υβρίδια εσπεριδοειδών, καθώς και για τα λεμόνια και τις τομάτες-  ότι η διαφοροποίηση της τιμής εισόδους πρέπει, για κάθε συγκεκριμένο προϊόν, να αφορά το ποσό που πρέπει να αφαιρεθεί, ως τελωνειακός δασμός, από τις αντιπροσωπευτικές τιμές που διαπιστώνονται στην Κοινότητα για τον υπολογισμό της τιμής εισόδου, όπως  αναφέρεται στο άρθρο 24 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (4)- ότι, ανάλογα με τα  προϊόντα και την καταγωγή τους, οι, ανάλογα με την περίπτωση, μειώσεις κατά ένα τρίτο ή κατά ένα δεύτερο κατά τη διάρκεια της περιόδου των συναλλαγών, βοηθούν στο να επιτευχθεί ο επιδιωκόμενος στόχος- ότι οι μειώσεις αυτές πρέπει να εφαρμόζονται εντός  των ορίων καθορισμένων ποσοτήτων, σύμφωνα με τις μεσογειακές συμφωνίες-  ότι η διαφοροποίηση της τιμής εισόδου προβλέπεται για καθορισμένες ποσότητες που πρέπει να αποτελούν αντικείμενο λογιστικής καταχώρησης κατά τη διάρκεια των περιόδων που καθορίζονται στις συμφωνίες- ότι αυτή η λογιστική καταχώρηση πραγματοποιείται με  στατιστική παρακολούθηση που εφαρμόζεται για τη διαχείριση των ποσοστώσεων-  ότι είναι, εντούτοις, σκόπιμο να προβλεφθεί σύστημα κοινοτικής επίβλεψης για τις τομάτες του Μαρόκου που εισάγονται στην Κοινότητα κατά τη διάρκεια του Μαΐου λόγω ελλείψεως ποσοστώσεως κατά τη διάρκεια της εν λόγω περιόδου-  ότι, μόλις επιτευχθούν οι ποσότητες που προβλέπονται στις μεσογειακές συμφωνίες και περιλαμβάνονται στον παρόντα κανονισμό, η Επιτροπή πρέπει να ενημερώνει τα κράτη μέλη-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τον υπολογισμό της τιμής εισόδου που αναφέρεται στο άρθρο 24 παράγραφος 3 του κανονισμού (ΕΟΚ) αριθ. 1035/72, καθενός από τα προϊόντα καταγωγής τρίτων χωρών της Μεσογείου που εμφαίνονται στο παράρτημα του παρόντος κανονισμού, το ποσό που  πρέπει να αφαιρείται, ως τελωνειακός δασμός, από τις αντιπροσωπευτικές τιμές που διαπιστώνονται, μειώνεται κατά το ποσοστό που αναφέρεται στο εν λόγω παράρτημα κατά τη διάρκεια των περιόδων και εντός των ορίων των ποσοτήτων που καθορίζονται στο ίδιο  παράρτημα.  Άρθρο 2  1. Στις εισαγωγές νωπών ή κατεψυγμένων τοματών που υπάγονται στον κωδικό ΣΟ 0702 00, καταγωγής Μαρόκου, ασκείται κοινοτική εποπτεία κατά τη διάρκεια του Μαΐου.  2. Οι αφαιρέσεις από τις συγκεκριμένες ποσότητες πραγματοποιούνται όταν τα προϊόντα προσκομίζονται στο τελωνείο προκειμένου να τεθούν σε ελεύθερη κυκλοφορία, συνοδευόμενα από πιστοποιητικό κυκλοφορίας των εμπορευμάτων.  Ένα εμπόρευμα δεν μπορεί να αφαιρεθεί από τη συγκεκριμένη ποσότητα παρά μόνο εάν το πιστοποιητικό κυκλοφορίας των εμπορευμάτων προσκομίζεται πριν από την ημερομηνία κατά την οποία παύει να εφαρμόζεται αυτό το προτιμησιακό καθεστώς.  Η χρησιμοποίηση των συγκεκριμένων ποσοτήτων προσδιορίζεται σε κοινοτικό επίπεδο με βάση τις εισαγωγές που αφαιρούνται από αυτές, όπως ορίζεται στο πρώτο και δεύτερο εδάφιο.  Τα κράτη μέλη ενημερώνουν την Επιτροπή σχετικά με τις εισαγωγές που έχουν πραγματοποιηθεί σύμφωνα με τους κανόνες αυτούς, με την περιοδικότητα και εντός των προθεσμιών που αναφέρονται στην παράγραφο 3.  3. Σε περίπτωση πραγματικών εισαγωγών, τα κράτη μέλη ανακοινώνουν στην Επιτροπή τους πίνακες των αφαιρεθεισών ποσοτήτων ανά δεκαήμερο, και οι πίνακες αυτοί πρέπει να διαβιβάζονται εντός προθεσμίας πέντε ημερών από τη λήξη αυτού του δεκαημέρου.  4. Μόλις επιτευχθούν οι ποσότητες που καθορίζονται στο παράρτημα, η Επιτροπή ανακοινώνει στα κράτη μέλη την ημερομηνία από την οποία παύει πλέον να εφαρμόζεται αυτό το προτιμησιακό καθεστώς.  Άρθρο 3  Τα κράτη μέλη και η Επιτροπή συνεργάζονται στενά προς διασφάλιση της εφαρμογής του παρόντος κανονισμού και, ειδικότερα, όταν χρειαστεί, του συντονισμού με το καθεστώς διαχείρισης των δασμολογικών ποσοστώσεων.  Άρθρο 4  Ο παρών κανονισμός αρχίζει να ισχύει την 1η Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 340 της 23. 11. 1989, σ. 2. (2) ΕΕ αριθ. L 52 της 24. 2. 1989, σ. 7. (3) ΕΕ αριθ. L 118 της 20. 5. 1972, σ. 1. (4) ΕΕ αριθ. L 180 της 1. 7. 1992, σ. 23.    ΠΑΡΑΡΤΗΜΑ  ΚΑΤΑΝΟΜΗ ΤΗΣ ΤΙΜΗΣ ΕΙΣΟΔΟΥ          Προϊόν   Μεσογειακή τρίτη χώρα  Προβλεπόμενη ποσότητα στις συμφωνίες (σε τόνους)  Συνολική περίοδος λογιστικής δε καταχώρησης  Περίοδος εφαρμογής της κατανομής  Ποσό που πρέπει να αφαιρεθεί  Κωδικός ΣΟ  Περιγραφή εμπορευμάτων                ex 0805 10  Νωπά πορτοκάλια ή διατηρημένα με απλή ψύξη  Ισραήλ  Μαρόκο  Τυνησία  Αίγυπτος  293 000  265 000  28 000  7 000  από 1. 7. 1992 έως 30. 6. 1993  από 1. 12. 1992 έως 31. 5. 1993  το μισό    Κύπρος  67 000  από 1. 1. 1993  έως 31. 12. 1993  από 1. 1. 1993  έως 31. 5. 1993  από 1. 12. 1993  έως 31. 12. 1993  το μισό  τα δύο τρίτα          ex 0805 20  Μανταρίνια και άλλα παρόμοια υβρίδια εσπεριδοειδών σε νωπή κατάσταση ή διατηρημένα με απλή ψύξη εκτός από τις κλημεντίνες  Μαρόκο  Ισραήλ  Μαρόκο 110 000  Ισραήλ 14 200  από 1. 7. 1992  έως 30. 6. 1993  από 1. 11. 1992  έως τέλος  Φεβρουαρίου 1993  το μισό           ex 0805 20  Κλημεντίνες σε νωπή κατάσταση ή διατηρημένες με απλή ψύξη  Μαρόκο  Ισραήλ    από 1. 12. 1992  έως τέλος  Φεβρουαρίου 1993  το μισό          ex 0805 30 10  Λεμόνια σε νωπή κατάσταση ή διατηρημένα με απλή ψύξη  Κύπρος  Τουρκία  Ισραήλ  15 000  12 000  6 400  από 1. 1. 1993 έως 31. 12. 1993  από 1. 1. 1993  έως 31. 5. 1993  από 1. 6. 1993  έως 31. 12. 1993  το μισό  τα δύο τρίτα          0702 00  Τομάτες σε νωπή κατάσταση ή διατηρημένες με απλή ψύξη  Μαρόκο  86 000  από τους οποίους  - Απρίλιος 15 000  - Μάιος 10 000  από 15. 11. 1992  έως 31. 5. 1993  από 15. 11. 1992  έως 20. 12. 1992  από 1. 4. 1993  έως 31. 5. 1993  το μισό  τα δύο τρίτα